ኔዘርላንድስ በግብርና እና በውኃ መስኮች ያላትን ከፍተኛ ልምድ ለኢትዮጵያ ለማካፈል እንደምትፈልግ አስታወቀች፡፡
ኔዘርላንድስ በግብርና እና በውኃ መስኮች ያላትን ከፍተኛ ልምድ ለኢትዮጵያ ለማካፈል እንደምትፈልግ የሀገሪቱ የውጭ ንግድና የልማት ትብብር ሚኒስትር ተናገሩ፡፡ሚኒስትሯ ሲግሪድ ካግ ዛሬ ረፋዱን ከፕሬዝደት ሳኅለወርቅ ዘውዴ ጋር በሁለቱ ሀገራት የትብብር መስኮች ዙሪያ ተወያይተዋል፡፡ኔዘርላንድስ የግብርናውን ዘርፍ በማዘመንና ውጤታማ የውኃ አጠቃቀም ለማዳበር የሚያስችሉ ዘመናዊ ቴክኖሎጂዎችን ለኢትዮጵያ ለማካፈል ዝግጁ መሆኗንም ነው ያመለከቱት፡፡ኢብኮ እንደዘገበው የኢትዮጵያ መንግሥት ግንባር ቀደም አጀንዳዎቹ አድርጎ ካስቀመጣቸው ጉዳዮች መካከል ግብርናውን በማሳደግ በኢኮኖሚው ላይ እመርታ ማምጣት መሆኑን ያስታወሱት ፕሬዝደንት ሳኅለወርቅ ዘውዴ ለዚህም ስኬታማነት ከኔዘርላንድስ ጋር በቅርበት መሥራት እንደሚፈልግ አረጋግጠዋል፡፡